Αλβανική Ριβιέρα

Ως Αλβανική Ριβιέρα ή Μπρέγκου () είναι γνωστή η ακτογραμμή της νοτιοδυτικής Αλβανίας στο βορειοανατολικό Ιόνιο Πέλαγος (Μεσόγειος Θάλασσα), που υπάγεται στον Νομό Αυλώνα. Η διεύθυνση της ακτογραμμής είναι γενικώς στον άξονα βορειοδυτικά-νοτιοανατολικά. Αποτελεί σημαντικό μέρος των αλβανικών ακτών και αναδυόμενο τουριστικό προορισμό.

Η Ριβιέρα δεν εκτείνεται στην υπόλοιπη ακτή της χώρας, που στην Αδριατική Θάλασσα είναι πεδινή. Στην Αλβανική Ριβιέρα αντιθέτως μια παραλιακή οροσειρά, τα Κεραύνια ή Ακροκεραύνια Όρη, απομονώνουν την ακτή από την ενδοχώρα. Η περιοχή αποτελεί τόσο ένα παραδοσιακό θέρετρο, όσο και προορισμό οικοτουρισμού. Υπάρχει αρκετή ποικιλία από ενδιαφέροντα μέρη: παραδοσιακά χωριά, κάστρα, ναοί και μοναστήρια, απομονωμένες παραλίες με γαλαζοπράσινα νερά, φαράγγια μέχρι τη θάλασσα, ορμίσκοι, ποταμάκια και σπήλαια (κάποια από τα οποία θαλάσσια).

 Ιστορικό 
Στην αρχαιότητα υπήρχε η ελληνική πόλη Βουθρωτόν στα νοτιοανατολικά, ενεργή μέχρι και τον Μεσαίωνα. Τον Ιανουάριο του έτους 48 π.Χ., ενώ κατεδίωκε τον Πομπήιο, ο Ιούλιος Καίσαρας αποβιβάσθηκε και ξεκούρασε τη λεγεώνα του στην Παλάσα. Συνέχισε κατόπιν και πέρασε από τη σημερινή Ορεινή διάβαση Λογαρά, που αργότερα ονομάσθηκε «Διάβαση του Καίσαρα».

Η περιοχή προσέλκυσε τη διεθνή προσοχή μετά την ανακατασκευή της παραλιακής Εθνικής Οδού 8 (SH8) το 2009, τον σταθμό της περιοδείας του 2010 του DJ Tiësto στις Δρυμάδες και το «γύρισμα» ενός επεισοδίου της τηλεοπτικής σειράς Top Gear με μια εντυπωσιακή καταδίωξη αυτοκινήτων κατά μήκος των στροφών της SH8.Driving in Albania – Top Gear – BBC YouTube (8 June 2011). Retrieved 19 October 2011.High Speed Albanian Police Chase – Top Gear Series 16 Episode 3 – BBC Two. YouTube (8 February 2011). Retrieved 19 October 2011 Η Αλβανική Ριβιέρα αναγορεύθηκε σε «Top Value» προορισμό το 2012 από το Frommer's. Στην περιοχή φιλοξενήθηκαν αρκετά διεθνή μουσικά φεστιβάλ. Ο αριθμός των τουριστών αυξήθηκε σημαντικά από το 2016, με ενδεικτικές χώρες προελεύσεώς τους τη Μεγάλη Βρετανία, τη Γερμανία, την Ιταλία, τη Σουηδία, τη Γαλλία, τη Βοσνία και Ερζεγοβίνη, την Πολωνία και την Ουκρανία.

Ως μέρος του περιφερειακού κύριου σχεδίου τους, η  the Παγκόσμια Τράπεζα και άλλα ιδρύματα χρηματοδοτούν τοπικά προγράμματα για την ανάπτυξη υποδομώνhttp://www-wds.worldbank.org/external/default/WDSContentServer/WDSP/IB/2010/03/17/000020953_20100317103239/Rendered/INDEX/535540ISDS0ALB0integrated0coastal0rev.txt, την ανακαίνιση στεγών και προσόψεων παραδοσιακών οικημάτων, ανασχεδιασμό πλατειών και άλλα.

 Αξιοσημείωτα μέρη 

 Η πόλη Άγιοι Σαράντα αποτελεί η ίδια ένα από τα σημαντικότερα τουριστικά αξιοθέατα της Αλβανικής Ριβιέρας.
 Το χωριό Εξαμίλι είναι παραλιακό θέρετρο, όπου συχνάζουν τόσο Αλβανοί όσο και ξένοι τουρίστες. Τα Νησιά του Εξαμιλίου είναι μια συστάδα νησίδων πολύ κοντά στην ακτή του χωριού. 
 Το χωριό Δρυμάδες (αλβαν. Dhërmi) είναι κτισμένο σε πλαγιά των Κεραυνίων Ορέων, σε υψόμετρο περίπου 200 μέτρα. Η παραλία του γνώρισε μια εκρηκτική αύξηση στις ανεγέρσεις καταλυμάτων, όπως συγκροτήματα ξύλινων επαύλεων και σύγχρονων ξενοδοχείων, ενώ θεωρείται και κέντρο νυχτερινής ζωής.
 Στο Φαράγγι του Gjipe, μεταξύ των χωριών Ίλιας and Βουνό, μπορεί κάποιος να φθάσει μόνο με οδοιπορία από τη Μονή του Αγίου Θεοδώρου.
 Το Μπορς διαθέτει τη μεγαλύτερη παραλία στο Ιόνιο, μήκους 7 χιλιομέτρων. Ο τουρισμός του ωστόσο βρίσκεται ακόμα στην ανάπτυξη και υπάρχουν δυο-τρία μικρά ξενοδοχεία και ξενώνες.
 Η περιοχή της Χειμάρρας έχει μεγάλες παραλίες με λευκή άμμο. Οι λίγοι λόφοι κοντά στη θάλασσα έχουν πεζούλες και είναι φυτεμένοι με ελαιόδενδρα και εσπεριδοειδή. Υψηλότερα βρίσκεται η παλαιά πόλη της Χειμάρρας, με το κάστρο και κάποια οχυρά πέτρινα οικήματα.
 Το χωριό Κηπαρό βρίσκεται σε υψόμετρο 450 μέτρα και χωρίζεται σε δύο οικισμούς: Το παλαιό Κηπαρό στεφανώνει την κορυφή ενός λόφου, πάνω από έναν ελαιώνα και τη θάλασσα. Ο νέος οικισμός βρίσκεται στην πλαγιά του λόφου, πάνω από την παραλία. Πολλά σπίτια έχουν σκαλοπάτια που οδηγούν κατευθείαν στην παραλία. Δυο-τρία ξενοδοχεία και λίγοι ξενώνες παρέχουν κατάλυμα.
 Η Παλάσα είναι χωριό κοντά στο Εθνικό Πάρκο Λογαρά και πολύ δημοφιλής προορισμός ξένων τουριστών. Είναι γνωστή ως ο τόπος αποβιβάσεως του Ιουλίου Καίσαρα το 48 π.Χ..
 Το Λούκοβο είναι μικρή κωμόπολη με θαυμάσιες παραλίες και ελαιώνες σε πεζούλες πάνω σε λοφοπλαγιές.
 Η Πικέρνη (αλβαν. Πικέρας) είναι η γενέτειρα του Βασίλη Λάτση (Vasil Laçi), που το 1941 επεχείρησε να δολοφονήσει τον Βασιλιά της Ιταλίας Βίκτωρα Εμμανουήλ Γ΄ της Ιταλίας και τον Σεφτσέτ Βερλάτσι (πρωθυπουργό της Αλβανίας υπό την ιταλική κατοχή), και θεωρείται εθνικός ήρωας από τους Αλβανούς.
 Η Χερσόνησος Καράμπουρουν αντιστοιχεί στο μοναδικό εθνικό θαλάσσιο πάρκο της Αλβανίας. Είναι ανέγγιχτη από τη σύγχρονη ανάπτυξη και προσφέρει πληθώρα οδοιπορικών διαδρομών. Μέρος των βουνών της έχει επίσης ανακηρυχθεί εθνικό πάρκο, καθώς είναι πλούσιο σε άγρια ζωή.
 Η Γιάλα είναι γνωστή για τη νυκτερινή ζωή της.
 Το Λαμάν είναι γνωστό για τις βοτσαλωτές παραλίες του, που έχουν βαθιά και πεντακάθαρα νερά.
 Το Νησί της Σβέρνιτσας βρίσκεται μέσα στη Λιμνοθάλασσα της Νάρτα. Αποτελεί τουριστικό προορισμό επειδή σε αυτό βρίσκεται το καλά διατηρημένο βυζαντινό μοναστήρι της Σβέρνιτσας, του 13ου αιώνα.
 Το Βουθρωτόν (αλβαν. Butrint) ήταν αρχαία πόλη και προστατεύεται ως αρχαιολογικός χώρος από την UNESCO ως Μνημείο Παγκόσμιας Κληρονομιάς, ένα από τα μόλις 4 σε όλη την Αλβανία.
 Το Εθνικό Πάρκο Λογαρά είναι γνωστό για τη χλωρίδα και ιδίως την πανίδα του, που περιλαμβάνει σαφώς περισσότερα από 100 είδη άγριων θηλαστικών και πτηνών: ελάφια, αγριόγατες, αλεπούδες κ.ά.. Η έκτασή του είναι σημαντική για την ανάπτυξη του ήπιου οικοτουρισμού, με οδοιπορίες και αεραθλητισμό.

 Τοπίο κοντά στην Ορεινή διάβαση του Λογαρά(Εθνικό Πάρκο Λογαρά)|thumb|345px  Ο όρμος του Σκαλώματος(Εθνικό Πάρκο Καράμπουρουν-Σαζάν)|thumb|225px 

 Κάστρα και φρούρια 
 Το Κάστρο του Αλή Πασά πήρε το όνομά του από τον Αλή Πασά τον Τεπελενλή, ο οποίος το χρησιμοποιούσε ως δεύτερη κατοικία μέχρι το 1820. Το σημερινό φρούριο ξανακτίσθηκε από την αρχή το 1819, με τρεις πύργους. Για τον λόγο αυτόν είναι γνωστό στον λαό ως «Το Τριγωνικό Φρούριο». Αρχικώς είχε κτισθεί από τους Βενετούς στα τέλη του 15ου ή στις αρχές του 16ου αιώνα. Τότε παρείχε ένα προπύργιο για τους Βενετούς κυρίως της Κέρκυρας, ώστε να εκμεταλλεύονται την αλιεία, τα βοσκοτόπια, τους ελαιώνες και την ξυλεία της περιοχής γύρω από το Βουθρωτόν.
 Το Κάστρο του Μπορς, η πρώτη φάση του οποίου είναι αρχαία, είναι γνωστό και ως Κάστρο του Σοπότ από την ονομασία του λόφου πάνω στον οποίο βρίσκεται.
 Το Κάστρο Λεκουρέσι είναι κτισμένο επάνω σε στρατηγικής σημασίας λόφο, πάνω από τον πεταλοειδή όρμο των Αγίων Σαράντα. Από αυτό έχει κάποιος θέα σε ολόκληρη την πόλη, ενώ διακρίνονται τα Νησιά του Εξαμιλίου, η Λιμνοθάλασσα του Βουθρωτού και η Κέρκυρα.
 Το Κάστρο του Πόρτο Παλέρμο βρίσκεται στον όρμο του Πόρτο Παλέρμο, λίγα χιλιόμετρα νοτίως της Χειμάρρας. Η Huffington Post το κατέταξε πρώτο ανάμεσα σε 15 «Μη ανακαλυφθέντες ευρωπαϊκούς προορισμούς για το 2014.

 Δείτε επίσης 
 Κεραύνια Όρη
 Γεωγραφία της Αλβανίας
 Τουρισμός στην Αλβανία

 Παραπομπές 

Ριβιερα
Αλβανικη Ριβιερα